b'\n_START_ARTICLE_\nEklipse ng araw\n_START_PARAGRAPH_\nNangyayari ang eklipse ng araw kapag dumadaan ang buwan sa pagitan ng Araw at ng Daigdig sa gayon, ganap o bahaging natatakpan ang Araw. Nangyayari lamang ito kapag bagong buwan at kapag magkasabay ang Araw at Buwan ayon sa pagkakita nito mula sa Daigdig. Hindi bababa sa dalawa at aabot hanggang sa limang eklipse ng araw ang magaganap sa bawat taon sa Daigdig, kasama ang sero hanggang dalawang kabuuang eklipse.. Gayunpaman, bibihira lamang ang eklipse ng araw sa kahit anumang lokasyon dahil naroon lamang ang kabuuang eklipse sa isang makipot na pasilyo sa isang maliit na lawak ng umbra ng Buwan.'